Diari Oficial de la Generalitat Valenciana


Sumari del DOGV 6957, del 04-02-2013 (2013/276)

Notificació de la sentència dictada en el juí verbal número 2377/2011.
----------------------------------------------------------------------

### Dades del document

Número de DOGV
:   6957

Data del DOGV
:   04-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/276


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el juí verbal número 2377/2011. [2013/276]  
Secretari: José Antonio Villalgordo Cárceles.   
Juí verbal 002377/2011   
Part demandant: David Lucas Balaguer.   
Part demandada: Jesús Álvaro Muñoz Panez i Tania Espinosa Ramírez.   
Sobre: verbals arrendataris i precaris.   
En el juí a què es fa referència s'ha dictat la resolució que té el text que, literalment, és com seguix:  
  
«Dispositiva  
Amb estimació total de la demanda presentada per David Lucas Balaguer enfront de Jesús Álvaro Muñoz Panez i Tania Espinosa Ramírez, en situació processal de rebel·lia, he de declarar com declare resolt el contracte d'arrendament de vivenda subscrit entre les parts d'este procés, en data 17 de gener de 2011, sobre la vivenda sítia al carrer d'Orihuela, 60, pis 1, porta 2, Torrevieja, i al mateix temps he de declarar com declare el desnonament per impagament de rendes i com a conseqüència d'això condemne Álvaro Muñoz Panez i Tania Espinosa Ramírez a desallotjar la vivenda esmentada i tot això amb l'advertència que, de no fer-ho així, se'n procedirà al desallotjament, havent-se fixat com a data de llançament en el decret d'admissió de demanda iniciador d'este procediment la de 25 de juny de 2012, a les 09.30 hores.  
De la mateixa manera condemne Jesús Álvaro Muñoz Panez i Tania Espinosa Ramírez a abonar a David Lucas Balaguer la quantitat de 3.250 euros així com, als efectes del contingut de l'article 578 contingut en la Llei d'Enjudiciament Civil, a abonar a la part actora els deutes reclamats en concepte de pagament de rendes i quantitats assimilades que es meriten després de la data d'esta sentència i fins que l'actor recobre la possessió de la vivenda objecte d'interlocutòries, de conformitat amb el fonament jurídic tercer d'esta resolució judicial.   
  
En matèria de costes estigueu al fonament jurídic quint.   
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).   
El recurs d'apel·lació s'interposarà davant del tribunal que haja dictat la resolució que s'impugne dins del termini de vint dies comptats des de l'endemà de la notificació d'aquella. En la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen (art. 458 LECn), i justificarà la constitució prèvia de depòsit en el compte de consignacions d'este Jutjat per import de 50 euros, sense el requisit del qual no s'admetrà a tràmit el recurs (DA 15a de la Llei Orgànica 1/2009 de 3 de novembre).  
Així, esta és la meua sentència, que pronuncie, mane i firme.»  
  
Publicació. La sentència anterior ha sigut llegida i publicada pel jutge que l'autoritza, estant celebrant audiència en el dia de hui que és el de la seua data.   
Atés que es desconeix el domicili o residència actuals de la part demandada, per resolució de hui pel jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte al tauler d'anuncis del Jutjat o butlletí oficial per a portar a efecte la diligència de notificació de la sentència.  
  
Torrevieja, 10 de desembre de 2012.- El secretari judicial: José Antonio Villalgordo Cárceles.